laion/Wikipedia-Exotic huggingface dataset:
נמל התעופה סרנסק

נמל התעופה סרנסק (ברוסית: Аэропорт Саранск) הוא נמל תעופה בינלאומי השוכן 7 קילומטרים דרומית מזרחית לסרנסק בירת רפובליקת מורדוביה שברוסיה. נמל התעופה משרת בעיקר מטוסים קלים אך עבר שדרוג משמעותי במסגרת ההכנות למונדיאל 2018 שנערך במדינה. לאחר מלחמת העולם השנייה נעשה שימוש בשדה התעופה הצבאי ליאמביר (רוסית: Лямбирь) לטיסות אזרחיות. ב-1955 נבנה שדה תעופה בתוך שטח העיר סרנסק, באזור רחוב יורי גגארין של ימינו. ב-1960 נבנה נמל התעופה במקומו הנוכחי, ליד הכפר לוחובקה, כ-7 ק"מ דרומית מזרחית למרכז סרנסק. ב-1964 נבנה בית נתיבות חדש. ב-1981 נחנך מסלול טיסה מבטון, דבר שאפשר לנמל התעופה לקבל מטוסים גדולים יותר. ב-1988 הגיע נמל התעופה לשיא פעילותו עם 14,000 טיסות בשנה. לאחר התפרקות ברית המועצות ירד נפח השימוש בנמל. הוא לא הופרט ונמצא בבעלות מלאה של החברה הממשלתית "המנהל של נמלי התעופה האזרחיים" (ראשי תיבות ברוסית: АГАА). ב-2014, במסגרת ההכנות למונדיאל 2018, הוצגה תוכנית שדרוג משמעותית במסגרתה נבנה טרמינל חדש לטיסות פנים שנבנה במקום הטרמינל הקודם שנהרס, ועוד טרמינל זמני לטיסות בינלאומיות על מנת לעמוד בקצב המגיעים לעיר בזמן המשחקים. כמו כן מסלול הטיסה הוארך מ-2,801 מטר ל-3,221 מטר וכעת יכול לקבל מטוסים כבדים יותר. בינואר 2017 נסגר נמל התעופה לצורך תוכנית השדרוג ונפתח מחדש בפברואר 2018. מדיה וקבצים בנושא נמל התעופה סרנסק בוויקישיתוף אתר האינטרנט הרשמי של נמל התעופה נמל התעופה סרנסק, ברשת החברתית אינסטגרם Russian Aviation Insider, New terminal design approved for Saransk Airport - Russian aviation news, Russian Aviation Insider, ‏2016-08-09 (באנגלית אמריקאית) ערך זה הוא קצרמר בנושא שדות תעופה ובנושא רוסיה. אתם מוזמנים לתרום לוויקיפדיה ולהרחיב אותו.
רותם גרטל

רותם גרטל (נולדה בשנת 1964) היא שחיינית עבר ישראלית, שיאנית ישראל בשחייה במשחי השליחות. גרטל גדלה בקיבוץ זיקים והתאמנה בקבוצת הפועל אשכול ובהמשך בקבוצת השחייה הפועל בני שמעון בהדרכת אברי גביש. באליפות ישראל שנערכה בסוף אוגוסט 1979 סיימה גרטל במקום חמישי במשחה ל-100 מטר חופשי בתוצאה של 1:05.15 דקות ובמקום שישי במשחה ל-100 מטר גב בתוצאה של 1:17.56 דקות. באליפות ישראל שנערכה בסוף אוגוסט 1980 סיימה גרטל במקום רביעי במשחה ל-100 מטר גב בתוצאה של 1:14.34 דקות ובמקום שישי במשחה ל-100 מטר חופשי בתוצאה של 1:03.79 דקות. בתחרות שמונה האומות שנערכה בקיאסו, שווייץ בתחילת יולי 1981 סיימה גרטל במקום שמיני במשחה שליחות 4x100 מטר חופשי ביחד עם עופרה מוניוז, יונת לב ופבי סקלרובסקי בתוצאה של 4:16.48 דקות. בתחרויות השחייה של כינוס הפועל ה-12 שנערכו בבריכת השחייה של אוניברסיטת תל אביב במאי 1983, בהשתתפות טובי הספורטאים בעולם כהכנה לאולימפיאדה סיימה גרטל במקום רביעי במשחה שליחות 4x100 מטר מעורב, ביחד עם ליאור בירקאן, נוגה ויזל והדר רובינשטיין בתוצאה של 4:40.34 דקות. בתחרות שמונה האומות, בשחייה שנערכה בטנריפה, ספרד ביולי אותה שנה סיימה גרטל במקום שמיני במשחה שליחות 4x100 מטר מעורב ביחד עם ליאור בירקאן, נוגה ויזל והדר רובינשטיין בשיא ישראלי חדש של 4:39.12 דקות ובמקום שמיני במשחה שליחות 4x100 מטר חופשי ביחד עם הדר רובינשטיין, ליאור בירקאן וענת עדות בתוצאה של 4:15.30 דקות. באליפות ישראל בשחייה שנערכה בווינגייט בסוף חודש אוגוסט אותה שנה היא זכתה במדליית כסף, במשחה ל-50 מטר חופשי בתוצאה של 28.74 שניות, אחרי עופרה מוניוז (28.55 שניות) ולפני ליאור בירקאן (29.32 שניות). ירון אילתי ניצח בארבעה משחים, מעריב, 30 במרץ 1980 שחיה, דבר, 10 במאי 1981 התוצאות בסוף השבוע, מעריב, 26 באוגוסט 1979 כל התוצאות כל המנצחים, מעריב, 31 באוגוסט 1980 מנצחי היום הראשון באליפות ישראל בשחייה, מעריב, 28 באוגוסט 1980 אלכס פרלסמן, אילתי - פרפר הזה של הגליל, מעריב, 5 במאי 1983 זיו סידרר, טבלת השיאים בשחיה נותרה שלמה ביום נעילת האליפות, דבר, 30 באוגוסט 1983
רכסי הוגם

רכסי הוֹגֶם (באנגלית: Hogem Ranges) הם קבוצה של רכסי הרים בצפון מערב פרוביציית קולומביה הבריטית שבקנדה. ההרים ממוקמים בין אגם טאקלה ממערב ונהר אומינקה ממזרח ובין אגמי ניישון מדרום מזרח לבין נהר סוסטוט מצפון מערב. שטח רכסי הוגן 8,867 קמ"ר והם חלק מהרי אומינקה שבהרים הפנימיים. שיא גובהם של רכסי הוגן 1,075 מטרים מעל פני הים. רכסי הוגם כוללים את הרכסים הבאים: רכס אקסלגולד רכס קאריבו הארט רכס קונלי רכס מיטשל רכס סיקאני רכס סיטליקה רכס ואיטאל העדרם של קרחונים ברכסי הוגם: • Jane G. Ferrigno, U.S. Geological Survey Professional Paper, PP 16-17 רכסי הוגם באתר ממשלת קולומביה הבריטית תצלום לוויין ומידע גאוגרפי מפה טופוגרפית של רכסי הוגם רכסי הוגם באתר summitsearch נתוני מזג אוויר עדכניים עבור רכסי הוגם סטטיסטיקות מזג אוויר עבור רכסי הוגם לפי מקור אחר 7,793 קמ"ר רכסי הוגם באתר אנציקלופדיית ההרים הקנדית מידע גאוגרפי
נמל התעופה הבין-לאומי פרם

נמל התעופה הבין-לאומי פרם (ברוסית: Международный аэропорт Пермь) הוא נמל תעופה בינלאומי השוכן כ-16 קילומטר דרומית מערבית לעיר פרם, בירת מחוז פרם ברוסיה, בקרבת הכפר בולשוייה סבינו. נמל התעופה נמצא גם בשימוש של חיל האוויר הרוסי. בניית נמל התעופה החלה ב-1952 בסמיכות לכפר בולשוייה סבינו (Большое Савино), תחת פיקוחו של מרשל ברית המועצות, גאורגי ז'וקוב, ש"הוגלה" לאחר המלחמה להרי אורל בתפקיד מפקד המחוז הצבאי אוראל. ב-1965 נפתח הנמל גם לטיסות אזרחיות וכלל גם 39 חניות ליד הטרמינל ואזור לסחורות. במהלך המלחמה הקרה פעלה בנמל התעופה טייסת של מטוסי מיג-25 וכן מספר מטוסים אחרים. ב-2002 הוארך מסלול הטיסה מ-2,500 מטר ל-3,200 מטר. ב-2012 אושרה תוכנית רב שנתית לפיתוח נמל התעופה על מנת לעמוד בקצב הגובר של המשתמשים בו. בית נתיבות חדש נחנך ב-30 בנובמבר 2017. קיים תכנון לבנות במקום גשרי עליה למטוס. מדיה וקבצים בנושא נמל התעופה הבינלאומי פרם בוויקישיתוף אתר האינטרנט הרשמי של נמל התעופה הבין-לאומי פרם נמל התעופה הבין-לאומי פרם, ברשת החברתית פייסבוק נמל התעופה הבין-לאומי פרם, ברשת החברתית אינסטגרם Russia’s new airports: Eye-catching architecture (PHOTOS) ערך זה הוא קצרמר בנושא שדות תעופה ובנושא רוסיה. אתם מוזמנים לתרום לוויקיפדיה ולהרחיב אותו.
יואב ג'ראפי

יואב פנחס ג'ראפי (נולד ב-29 באוגוסט 1993) הוא כדורגלן ישראלי המשחק בעמדת השוער בהפועל חיפה ובנבחרת ישראל. גרפי נולד בתל מונד. גדל במחלקת הנוער של הפועל כפר סבא, וב-20 בינואר 2012 ערך את הופעת הבכורה שלו בקבוצה הבוגרת של המועדון, כשנכנס כמחליף בניצחון 3–1 נגד מכבי אום אל-פחם במסגרת הליגה הלאומית. בעונת 2012/2013 צורף באופן רשמי לסגל הקבוצה הבוגרת, שימש כשוער שני ורשם ארבע הופעות בליגה, אך בסיום העונה ירדה הקבוצה לליגה א'. בקיץ 2013 חתם במ.ס. אשדוד, אך לא שותף במשחקי הקבוצה בעונת 2013/2014, ובספטמבר 2014 הושאל להפועל רעננה. ב-14 בפברואר 2015 ערך את הופעת הבכורה שלו בקבוצה ובליגת העל, כשנכנס כמחליף בניצחון 3–1 על מכבי נתניה, ובסך הכל שותף בשני משחקי ליגה בעונת 2014/2015. לקראת עונת 2015/2016 חזר ג'ראפי למ.ס. אשדוד, לאחר שירדה לליגה הלאומית. ג'ראפי ערך 17 הופעות ליגה בעונה זו, אשר בסופה העפיל עם הקבוצה בחזרה לליגת העל, וב-11 ביולי 2016 חתם לחמש שנים במועדון. בעונת 2016/2017 הפך לשוער הראשון הקבוצה של הקבוצה, אך ביולי 2017 שבר את ידו במהלך מחנה האימונים של הקבוצה, וחזר לשחק רק כעבור ארבעה חודשים. בעונת 2018/2019 היה שותף מרכזי במסע ההישרדות של הקבוצה, שניצחה חמישה מתוך שישה משחקי הפלייאוף התחתון ושרדה בליגת העל בזכות ניצחון במחזור האחרון, למרות ששהתה במשך רוב העונה מתחת לקו האדום. לקראת עונת 2019/2020 הושאל לארבע שנים להפועל תל אביב. ב-27 ביולי 2019 ערך את הופעת הבכורה שלו במועדון, בהפסד 1–2 להפועל רעננה בגביע הטוטו. גרפי החל את העונה כשוער הראשון של הקבוצה, במהלך העונה נפצע, ובסך הכל ערך 25 הופעות בכל המסגרות במדי הפועל תל אביב, והעפיל עמה לפלייאוף העליון ולחצי גמר גביע המדינה. ב-14 ביולי 2020 ביטלה הפועל תל אביב את הסכם ההשאלה באופן חד צדדי, ובתגובה הגישה נגדה מ.ס. אשדוד תביעה ב-26 ביולי 2020, בגין הפרת ההסכם בין שתי הקבוצות. ב-11 באוגוסט 2020, הורתה הנהלת מ.ס. אשדוד לג'ראפי לשוב לאימוני הקבוצה, לאחר שהפועל תל אביב ניסתה להשאילו להפועל חדרה ללא אישורה. ב-11 ביוני 2023 חתם לשנתיים בהפועל חיפה. במרץ 2019 זומן לראשונה לסגל נבחרת ישראל הבוגרת על-ידי המאמן האוסטרי אנדי הרצוג, לקראת המשחקים מול סלובניה ומול אוסטריה, במסגרת מוקדמות יורו 2020. ב-27 בספטמבר 2022 ערך את הופעתו הראשונה בנבחרת הבוגרת, כשנכנס כמחליף במשחק ידידות נגד מלטה, שהסתיים בהפסד חוץ 1–2. יואב ג'ראפי, באתר ההתאחדות לכדורגל בישראל יואב ג'ראפי, באתר Transfermarkt יואב ג'ראפי, באתר Soccerway יואב ג'ראפי, באתר WorldFootball.net יואב ג'ראפי, באתר National Football Teams יואב ג'ראפי, באתר FootballDatabase.eu יואב ג'ראפי, באתר ESPN עמית קרקו ונדב צרפתי, ‏ג'רפי חתם לחמש שנים באשדוד, אוחיון האריך חוזה, באתר ONE‏, 11 ביולי 2016 יניב טוכמן‏, אשדוד תשאיל את ג'רפי להפועל תל אביב לארבע שנים ותוכל למכור אותו מדי קיץ, באתר וואלה, 23 ביוני 2019 יניב טוכמן‏, מ.ס אשדוד תובעת מהפועל תל אביב 400 אלף יורו על עסקת יואב ג'רפי, באתר וואלה, 26 ביולי 2020 יניב טוכמן‏, תפנית: ג'רפי יצטרף לאימוני מ.ס. אשדוד, שתתבע את הפועל תל אביב, באתר וואלה, 11 באוגוסט 2020 רענן ברנובסקי‏, יואב ג'רפי חתם בהפועל חיפה לשנתיים: "יעזור להגשים את המטרות", באתר וואלה, 11 ביוני 2023 Sidi, Moshe (12 במרץ 2019). "יואב ג'ראפי זומן לסגל נבחרת ישראל" [Yoav Gerafi was invited to the Israeli national team]. ashdodonline.co.il. ארכיון מ-22 במרץ 2019. נבדק ב-22 במרץ 2019. {{cite news}}: (עזרה) הצעירה חגגה, הבוגרת התבזתה: נבחרת ישראל הפסידה 2:1 למלטה, באתר וואלה, 27 בספטמבר 2022
אומינקה (נהר)

נהר אומינקה (באנגלית: Omineca River) הוא נהר בצפון פרובינציית קולומביה הבריטית שבקנדה. הנהר הוא חלק מאגן נהר פיס, וזורם לתוך אגם ויליסטון (נקודת השפך בגובה של 659 מטרים מעל פני הים). לפני הקמת מאגר המים של אגן ויליסטון זרם הנהר לתוך נהר פינליי. הנהרות והנחלים הבאים הם יובלי נהר אומינקה: נחל אומיניקטלה נהר ג'רמנסן נהר אוסילינקה נהר מסילינקה מדיה וקבצים בנושא אומינקה בוויקישיתוף נהר אומינקה באתר ממשלת קולומביה הבריטית תצלום לוויין ומידע גאוגרפי נהר אומינקה בשנת 1979 באתר ארכיון צפון קולומביה הבריטית הפארק הפרובינציאלי נהר אומינקה - אתר רשמי הפארק הפרובינציאלי נהר אומינקה אומינקה, סרטון באתר יוטיוב - שיט בנהר אומינקה לעבר אגם ויליסטון מידע גאוגרפי
יבוא יום

יבוא יום הוא השיר שייצג את ישראל באירוויזיון 1986, ובוצע על ידי מוטי גלעדי ושרי צוריאל. השיר, שבוצע בשפה העברית, הוא בלדת-פופ, שבה המבצעים מבטאים את רצונם לכל האנושות לחיות יחד בהרמוניה. בשיר מוזכרים "כל ילדינו", דבר המרמז כי זהו רצון ארוך-טווח, ולא מיידי. השיר זכה במקום הראשון בקדם-אירוויזיון 1986, לאחר שהקדים שירים שזכו מאוחר יותר להצלחה רבה יותר, ובהם "שביל הבריחה" של ריטה והלוואי של בעז שרעבי שהגיע למקום האחרון. באירוויזיון שבברגן בוצע השיר בשעה אחת עשרה בלילה שעון ישראל, במקום ה-11 לפי סדר ההשמעה, לאחר השיר השווייצרי "Pas pour moi" בביצוע דניאלה סימון, ולפני השיר האירי "You can Count on Me" בביצוע לאב באג. בסיומה של ההצבעה, התייצב השיר עם 7 נקודות, ובמקום ה-19 מתוך 20, וזוהי התוצאה הגרועה ביותר של נציג ישראלי באירוויזיון מאז תחילת השתתפות המדינה בתחרות. יבוא יום, באתר אקו"ם השיר "יבוא יום" באתר היוטיוב מילות השיר יבוא יום באתר שירונט "אירופה לשלוש דקות", ערוץ 1 diggiloo.net * קדם אירוויזיון, מתוך "אתר הפסטיבלים של אביבית eurovision.tv
גירון

גירון הוא שם משפחה יהודי שמעיד על מוצא מהעיר ז'ירונה שבספרד שכונתה בעברית "גירונה". האם התכוונתם ל... יעל גירון – פרופסור בתחום העבודה הסוציאלית יקיר גירון – איש ציבור מהמאה ה-19, רב העיר אדירנה, החכם באשי של קושטא וראש רבני טורקיה, "מגדולי בוני היישוב העברי". מאיר גירון – מנהל ישראלי שלמה חרון – במקור גירון. ניצב במשטרת ישראל גרון
אומינקה

האם התכוונתם ל... אזור אומינקה – אזור גאוגרפי בפרובינציית קולומביה הבריטית שבקנדה הרי אומינקה – רכס הרים בקולומביה הבריטית אומינקה (נהר) – נהר בקולומביה הבריטית
ועידת מינכן לביטחון

ועידת מינכן לביטחון (בגרמנית: Münchner Sicherheitskonferenz) היא ועידה שנתית לענייני ביטחון לאומי הנערכת מדי שנה מאז 1963. בעבר נקראה בשם Wehrkundetagung ו"ועידת מינכן למדיניות ביטחון" (Münchner Konferenz für Sicherheitspolitik)‏. זוהי הוועידה הגדולה בעולם מסוגה. מאז שנות ה-80, הפכה הוועידה לפורום העצמאי החשוב ביותר להחלפת דעות על ידי מקבלי ההחלטות הבינלאומיים. מדי שנה מתכנסים יחד כ-350 בכירים מתוך יותר מ-70 מדינות ברחבי העולם שעוסקים בדיונים אינטנסיביים על האתגרים הביטחוניים העתידיים. רשימת המשתתפים כוללת ראשי מדינות, ממשלות וארגונים בינלאומיים, שרים, חברי פרלמנט, נציגי צבאות, מדענים, אנשי חברה אזרחית, כמו גם אנשי עסקים ואנשי תקשורת. הוועידה נערכת מדי שנה בחודש פברואר. המקום הוא מלון באיירישר הוף (Hotel Bayerischer Hof) שבמינכן, גרמניה. עד 2018 נערכו 54 ועידות. הוועידה התפתחה מתוך ועידת Internationale Wehrkundebegegnung / Münchner Wehrkundetagung Wehrkundebegegnung‏, אשר נוסדה בשנת 1963 על ידי אוולד היינריך פון קלייסט-שמנצין, שהיה מקציני הוורמאכט שבאו מתוך מעגל שטאופנברג ודגל במניעת התנגשויות צבאיות כגון מלחמת העולם השנייה בעתיד וקיווה להביא יחד מנהיגים ומומחים לענייני ביטחון מסיבה זו. זהו גם מוטו הוועידה: "שלום מתוך דו-שיח". המפגש הראשון הוגבל ל-60 משתתפים; ביניהם היו הלמוט שמידט והנרי קיסינג'ר. פון קלייסט הוביל את הישיבות עד 1997; מי שהוביל אחריו בשנים 1999 עד 2008 היה הפוליטיקאי ואיש העסקים הורסט טלצ'יק (ממפלגת CDU). מאז 2009, בראשות הוועידה עומד הדיפלומט לשעבר, וולפגנג אישינגר שהקים את ארגון ועידת מינכן לביטחון, קרן ללא מטרות רווח שהוקמה ב-2011 ובראשה הוא עומד. הוועידה בוטלה פעמיים, ב-1991, בעקבות מלחמת המפרץ הראשונה, וב-1997 כתוצאה מפרישתו של קלייסט-שמנצין. תחת הנהגתו של טלצ'יק הוועידה נפתחה בשנת 1999 וכינסה אישים פוליטיים, צבאיים, אנשי עסקים ממרכז ומזרח אירופה, כמו גם מהודו, יפן והרפובליקה העממית של סין. דיפלומטיה יחסים בינלאומיים שיתוף בינלאומי מדיה וקבצים בנושא ועידת מינכן לביטחון בוויקישיתוף אתר האינטרנט הרשמי של ועידת מינכן לביטחון Tobias Greiff. "Münchner Sicherheitskonferenz". Historisches Lexikon Bayerns. נבדק ב-22 בנובמבר 2014. {{cite web}}: (עזרה) William S. Cohen. "Little Patience for Frivolous Speeches - A Personal Remembrance of Wehrkunde and Ewald von Kleist". Munich Security Conference. Wolfgang Ischinger. "Die Münchner Sicherheitskonferenz trauert um Ewald-Heinrich von Kleist" (בגרמנית). Munich Security Conference. Stefan Kornelius. "Vom Privat-Treffen zum Riesenzirkus". Süddeutsche Zeitung. "Ambassador Wolfgang ISCHINGER". Geneva Centre for Security Policy. נבדק ב-22 בנובמבר 2014. {{cite web}}: (עזרה)(הקישור אינו פעיל)
איוואן ירמצ'וק

איוואן איוואנוביץ' ירמצ'וק (באוקראינית: Іва́н Іва́нович Яремчу́к;‏ נולד ב-19 במרץ 1962 בעיירה וליקי ביצ'קיב שבזקרפטיה) הוא כדורגלן עבר סובייטי-אוקראיני ששיחק בעמדת הקשר, בין השאר, בדינמו קייב ובנבחרת ברית המועצות. ירמצ'וק גדל בפנימיית הכדורגל של מועדון הכדורגל דינמו קייב. בשנת 1979, בהיותו בן 17, התקבל לסגל הקבוצה הבוגרת של דניפרו צ'רקאסי (ששיחקה אז בליגה הסובייטית השנייה). לאחר 3 שנים בקבוצה עבר לקייב - לקבוצת צסק"א קייב. כעבור שנה - חתם בקבוצת הפאר הסובייטית דינמו קייב, במדיה שיחק חמש שנים. הוא זכה ביחד עם דינמו בשלוש אליפויות, בשלושה גביעים ובגביע אירופה למחזיקות גביע. בשנת 1990 עזב ירמצ'וק את דינמו ועבר לגרמניה. הוא שיחק בקבוצת בלאו וייס מהליגה הנמוכה ובהמשך חתם בקבוצת הרטה ברלין. פציעה קשה באחד ממשחקי האימון מנעה ממנו להשתתף במשחקי הליגה. בשנת 1993 החוזה שלו עם הרטה בוטל. ירמצ'וק נסע לרוסיה, שם שיחק כמה חודשים בקבוצת קאמאז נאברז'ניה צ'לני. הקבוצה נקלעה לקשיים כלכליים וירמצ'וק עזב אותה. בשנת 1994 הגיע ירמצ'וק לישראל, בעקבות הצעה שקיבל מעירוני ראשון לציון. הוא השתלב טוב בקבוצה והפך לאחד מכוכביה בעונת 1994/1995, אבל אולץ לעזוב את ישראל לאחר שהתקבלה נגדו תלונה על הטרדה מינית. בשלוש שנים הבאות החליף ירמצ'וק חמש קבוצות עד שפרש ממשחק פעיל בשנת 1998. בשנת 1985 זומן ירמצ'וק לסגל של נבחרת ברית המועצות. ב-23 באפריל 1986 הוא ערך את הופעת הבכורה שלו במדי הנבחרת, במשחק ידידות מול רומניה. ירמצ'וק היה בסגל הנבחרת למונדיאל 1986. הוא שותף בשלושה מתוך ארבעת משחקי הנבחרת בטורניר והבקיע שער אחד (במשחק מול נבחרת הונגריה). בשנת 1988 היה מועמד לסגל הנבחרת ליורו 1988, אך שלושה חודשים לפני הטורניר שבר את ידו והחמיץ את הטורניר. לקראת מונדיאל 1990 הוא שוב זומן לנבחרת, ולקח חלק בטורניר בשני משחקים, מול נבחרות רומניה וקמרון. בסך הכל ערך 18 הופעות בנבחרת עד שנת 1990, בהן כבש שני שערים. גביע אירופה למחזיקות גביע: 1986 אליפויות הליגה הסובייטית : 1985, 1986, 1990 הגביע הסובייטי: 1985, 1987, 1990 איוואן ירמצ'וק, באתר Transfermarkt איוואן ירמצ'וק, באתר National Football Teams איוואן ירמצ'וק, באתר FootballDatabase.eu אלכס נירנבורג, כוכב העבר של עירוני ראשל"צ מגיב על פרשיית המין במרפסת, באתר nrg‏, 29 באפריל 2012
רכס באטלר (ניו זילנד)

רכס באטלר (באנגלית: Butler Range) הוא רכס הרים הממוקם בקנטרברי על האי הדרומי של ניו זילנד. הרכס מתנשא לגובה של 1,657 מטרים מעל פני הים. שמו של הרכס ניתן לו ככל הנראה על ידי צ'ארלס דאגלס בסוף שנת 1890 והוא נקרא על שם ג'ון בטלר. מדיה וקבצים בנושא רכס באטלר בוויקישיתוף תצלום לוויין ומידע גאוגרפי מפה טופוגרפית של רכס באטלר רכס באטלר באתר climb new zeland רכס באטלר מידע למטפסים מידע גאוגרפי רכס באטלר באתר "לטפס בניו זילנד"
פסגת ואפוטיק

פסגת ואפוטיק (באנגלית: Waputik Peak) היא הר הממוקם ברכס ואפוטיק בהרי הרוקי הקנדיים, בפרובינציית אלברטה שבקנדה. גובהה של הפסגה 2,755 מטרים מעל פני הים, והיא מתנשאת 484 מטרים מעל סביבתה. שמה של הפסגה ניתן לה על ידי ג'ורג' מרסר דוסון בשנת 1884. משמעות המילה "ואפוטיק" היא "עז לבנה" בשפת הסטוני.  תצלום לוויין ומידע גאוגרפי פסגת ואפוטיק באתר peakbagger פסגת ואפוטיק באתר peakery מסלולי טיפוס על פסגת ואפוטיק פסגת ואפוטיק, סרטון באתר יוטיוב - הנוף הנשקף מפסגת ואפוטיק - צילום פנורמי מזג אוויר עדכני על פסגת ואפוטיק סטטיסטיקות מזג אוויר עבור פסגת ואפוטיק מזג אוויר עדכני לפי גבהים מידע גאוגרפי מידע גאוגרפי והיסטורי באתר אנציקלופדיית ההרים הקנדית
מרווין פירסמן

מרווין פירסמן (בהולנדית: Marvin Peersman; נולד ב-10 בפברואר 1991) הוא כדורגלן בלגי המשחק בעמדת המגן השמאלי בקבוצת כרוניגן מליגת העל ההולנדית. פירסמן נולד בפרברי העיר אנטוורפן לאם בלגית ממוצא פלמי ואב גנאי, וגדל במחלקת הנוער של הקבוצה המקומית בירסחוט. את הקריירה המקצועית שלו החל פירסמן בגיל 18 בבוורן בליגה השנייה בבלגיה, במדיה ערך 20 הופעות בעונתו הראשונה בקריירה. ב-7 ביוני 2010 חתם ברויאל אנטוורפן ששיחקה באותה עת גם היא בליגת המשנה, ובמדיה שיחק שנתיים וערך 44 הופעות ליגה. ב-11 בספטמבר 2012 חתם פירסמן בדורדרכט מליגת המשנה בהולנד. ב-25 בספטמבר ערך את הופעת הבכורה שלו בקבוצה, במשחק הליגה נגד וילם II. פירסמן היה שותף לעלייה של הקבוצה לליגת העל ההולנדית בסיום עונת 2013/2014, ובעונתו האחרונה בקבוצה רשם 24 הופעות במדיה בליגה הבכירה. בסך הכל שיחק פירסמן שלוש שנים בדורדרכט, וכבש שער אחד ב-81 הופעות בליגה. בקיץ 2015 חתם בקמבור מליגת העל ההולנדית, ובעונתו הראשונה בקבוצה ערך 31 הופעות ליגה, אך בסופה ירדה הקבוצה לליגת המשנה. בסך הכל שיחק פירסמן שנתיים וחצי בקמבור וכבש שער אחד ב-82 הופעות ליגה. ב-30 בינואר 2018 הגיע פירסמן לישראל וחתם בהפועל תל אביב מהליגה הלאומית. ב-5 בפברואר ערך את הופעת הבכורה שלו במועדון, כשפתח בהרכב בניצחון 1–0 על מכבי אחי נצרת בעילוט. עד תום עונת 2017/2018 ערך 15 הופעות בליגה הלאומית, ולאחר שעלה עם הקבוצה לליגת העל חתם לשנתיים נוספות במועדון. ב-29 ביולי 2018 כבש את שער הבכורה שלו במדי הפועל תל אביב, בניצחון 4–0 על בני יהודה במסגרת גביע הטוטו. במחזור הפתיחה של עונת 2018/2019 ערך את הופעת הבכורה שלו בליגת העל, בהפסד 1–2 להפועל חדרה, ובסך הכל ערך 31 הופעות ליגה בעונה זו, בהן רשם שלושה בישולים. ב-14 בספטמבר 2019 כבש פירסמן את שערו היחיד בליגת העל, במשחק מול סקציה נס ציונה באצטדיון בלומפילד, שהסתיים בתיקו 1–1. בסך הכל ערך 33 הופעות ליגה ובישל שלושה שערים בעונת 2019/2020, בה העפיל עם הקבוצה לפלייאוף העליון ולחצי גמר גביע המדינה, ובסופה הסתיים חוזהו במועדון. ב-7 באוגוסט 2020 חתם פירסמן בקבוצת פאס יואנינה, העולה החדשה לליגת העל היוונית. ב-14 ביוני 2022 חתם באריס סלוניקי. ב-3 ביולי 2023 חתם לשלוש שנים בכרוניגן. מדיה וקבצים בנושא מרווין פירסמן בוויקישיתוף מרווין פירסמן, באתר ההתאחדות לכדורגל בישראל מרווין פירסמן, באתר Transfermarkt מרווין פירסמן, באתר Soccerway מרווין פירסמן, באתר FootballDatabase.eu מאור רחמני, ‏המגן השמאלי מרווין פירסמן חתם בהפועל תל אביב, באתר ONE‏, 30 בינואר 2018 מאור רחמני, ‏הפועל ת"א מימשה את האופציה על מרווין פירסמן, באתר ONE‏, 28 במאי 2018 מרווין פרסמן נפרד מהפועל תל אביב: "לכל סיפור יש התחלה וגם סוף", באתר וואלה, 13 ביולי 2020
צנרת תעשייתית

צנרת תעשייתית היא מערכת של צינורות לשינוע זורמים. הזורם בצנרת יכול להיות נוזל כמו מים או דלק, לחלופין הוא יכול להיות גז כמו קיטור, גז טבעי או אוויר. הזורם יכול להיות תערובת של מספר חומרים, במצבי צבירה שונים, כגון: תערובת של נוזל עם גז, נוזל ומוצק, או מוצק וגז וכיוצא בזאת. הנדסת צנרת היא הענף בהנדסת מכונות העוסק בצינורות וכולל: תכנון, ביצוע ותפעול של מערכות צנרת כדי שיעמדו בדרישות כמו בחירת תוואי, חומר מבנה, תפקוד, לחץ ושיתוך. המהפכה התעשייתית והשימוש התעשייתי בקיטור העלו את הצורך בצנרת חזקה ויעילה לגזים ולנוזלים חמים ובלחץ גבוה. הצנרת יכולה להיות מותקנת כשהיא קבורה מתחת לקרקע, בתעלות תת-קרקעיות או מותקנת על גבי הקרקע או על גשרי צנרת מעל הקרקע. בקווי הצנרת מותקנים מגופים, אביזרים ואלמנטים לבקרת הלחץ, הספיקה, הטמפרטורה, איכות הזורם, בצד משאבות, מפוחים, או מדחסים ומכלים, והם לרוב חלק בלתי נפרד מהדיון על הצנרת וחלק בלתי נפרד מהתכנון, הביצוע והתפעול. התכנון של הצנרת התעשייתית או הצנרת התהליכית מתחיל אצל מהנדס התהליך, והוא יוצא לאור בצורת תזרים תהליכי הכולל את הצנרת, המכשור והציוד הנלווה. מהנדס הצנרת ומתכנני הצנרת בוחרים את הצינור המתאים, התוואי, תמיכות ופרטים נוספים כדי שהמערכת תפעל כראוי. צנרת יכולה להיות בקוטר של 8\1 אינץ' (כשלושה מילימטר) עד קוטר של עשרות אינצ'ים 48 או מספר מטרים. את הצנרת צריך לתכנן כך שתעמוד במאמצים הנוצרים ממשקל הצינור והזורם בו, משקל הבידוד, מהלחץ בתוך הצינור או מחוץ לצינור, מאמצים הנוצרים כתוצאה מההתפשטות של הצינור בהיותו חם ומכוחות חיצוניים כמו רעידות אדמה, רוחות, עומס שלג וכדומה. כדי לחשב מערכת מורכבת של צנרת העומדת בעומס מורכב של לחץ וטמפרטורה בנוסף למשקל ולכוחות רוח ורעידות אדמה אפשריים, מהנדסי הצנרת משתמשים בתכנות ייעודיות לחישוב צנרת המחשבות בשיטת האלמנטים הסופיים ומציגות את התוצאות של המאמצים והתזוזות תחת עומס בצורה גרפית נוחה לזיהוי ולהבנה. הענף המטפל בצנרת בקוטר קטן למבנים ובצנרת הספקה בתחום העירוני או הכפרי כמו גם קווי הספקת מים וניקוז נקרא שרברבות. צנרת זו נמצאת בתחום ההנדסה האזרחית. מערכות בניין Piping and Pipe Support System by Paul R. Smith and Thomas J. Van Laan, McGraw-Hill Book Company,1987, ISBN 0-07-058931-3 Piping Handbook by Sabin Crocker (first editor), Reno C. King, McGraw-Hill INC, ISBN 0-07-013841-9 עידו גנדל, איך זה עובד: צנרת ביתית, באתר ynet, 11 ביוני 2012 science/piping צנרת תעשייתית, באתר אנציקלופדיה בריטניקה (באנגלית) צנרת, דף שער בספרייה הלאומית
1922 בקולנוע

ערך מורחב – 1922 11 ביוני – הקרנת בכורה בארצות הברית של "נאנוק איש הצפון" של רוברט פלאהרטי, סרט תיעודי באורך מלא הראשון שזכה להצלחה מסחרית. 26 בנובמבר – הקרנת הבכורה של הסרט "The Toll of the Sea" בכיכובם של אנה מיי וונג וקנת' הרלן. הסרט הראשון שיצא לאקרנים בשיטת טכניקולור. הסרט "The Gulf Between" השתמש בשיטה לפני כן אבל לא הופץ לקהל הרחב. Beyond the Rocks – בבימויו של סם ווד ובכיכובם של גלוריה סוונסון ורודולף ולנטינו The Blacksmith – סרט קצר של באסטר קיטון The Bohemian Girl – בכיכובם של גלדיס קופר ואיבור נובלו (בריטניה) קלרנס – בבימויו של ויליאם ס. דה מיל בכיכובו של ואלאס ריד לורנה דון – בבימויו של מוריס טרנה נוספרטו – בבימויו של פרידריך וילהלם מורנאו ובכיכובו של מקס שרק מספר שלושה עשר – בבימויו של אלפרד היצ'קוק שרלוק הולמס – בכיכובם של ג'ון בארימור ורולנד יאנג צ'ארלי צ'פלין (1914–1923) באסטר קיטון (1917–1941) לורל והארדי (1921–1943) Our Gang ‏(1922–1944)  פליקס החתול (1919–1936) קוקו הליצן (1919–1934) משלי איזופוס (1921–1934)  17 בינואר – בטי וייט, שחקנית אמריקאית 21 בינואר – טלי סוואלס, שחקן אמריקאי (נפטר ב-1994) 21 בינואר – פול סקופילד, שחקן בריטי (נפטר ב-2008) 6 בפברואר – פטריק מקני, שחקן (נפטר ב-2015) 9 בפברואר – קתרין גרייסון, זמרת ושחקנית אמריקאית (נפטרה ב-2010) 26 בפברואר – מרגרט לייטון, שחקנית אנגלייה (נפטרה ב-1976) 5 במרץ – פייר פאולו פאזוליני, במאי קולנוע איטלקי (נפטר ב-1975) 8 במרץ – סיד צ'ריס, שחקנית ורקדנית (נפטרה ב-2008) 20 במרץ – קארל ריינר, שחקן ובמאי אמריקאי 3 באפריל – דוריס דיי, שחקנית וזמרת אמריקאית 27 באפריל – ג'ק קלוגמן, שחקן אמריקאי (נפטר ב-2012) 27 במאי – כריסטופר לי, שחקן אמריקאי (נפטר ב-2015) 31 במאי – דנהולם אליוט, שחקן אנגלי (נפטר ב-1992) 10 ביוני – ג'ודי גרלנד, שחקנית וזמרת אמריקאית (נפטרה ב-1969) 26 ביוני – אלינור פארקר, שחקנית אמריקאית (נפטרה ב-2013) 26 ביולי – בלייק אדוארדס, במאי אמריקאי (נפטר ב-2010) 1 בספטמבר – ויטוריו גסמן, במאי ושחקן איטלקי (נפטר ב-2000) 8 בספטמבר – סיד סיזר, קומיקאי אמריקאי (נפטר ב-2014) 16 בספטמבר – גאי המילטון, במאי קולנוע אנגלי (נפטר ב-2016) 31 באוקטובר – ברברה בל גדס, שחקנית אמריקאית (נפטרה ב-2005) 9 בנובמבר – דורותי דנדרידג', שחקנית וזמרת אמריקאית (נפטרה ב-1965) 12 בנובמבר – קים האנטר, שחקנית אמריקאית (נפטרה ב-2002) 13 בנובמבר – אוסקר ורנר, שחקן אוסטרי (נפטר ב-1984) 14 בנובמבר – ורוניקה לייק, שחקנית אמריקאית (נפטרה ב-1973) 4 בדצמבר – ז'ראר פיליפ, שחקן צרפתי (נפטר ב-1959) 24 בדצמבר – אווה גרדנר, שחקנית אמריקאית (נפטרה ב-1990) 1 בפברואר – ויליאם דזמונד טיילור, במאי קולנוע (נולד ב-1872) 4 בפברואר – פלורנס דשון, שחקנית אמריקאית (נולדה ב-1893) 4 במרץ – ברט ויליאמס, שחקן וזמר אמריקאי (נולד ב-1874) 21 במאי – סידני איינסוורת', שחקן (נולדה ב-1872) 6 ביוני – ליליאן ראסל, שחקנית תיאטרון וקולנוע (נולדה ב-1860/1861) 15 ביוני – הווארד קרמפטון, שחקן (נולד ב-1865) 5 ביולי – בובי קונלי, כוכב ילד (נולד ב-1909) 1921 בקולנוע 1922 1923 בקולנוע שנים בקולנוע סרט קולנוע מדיה וקבצים בנושא 1922 בקולנוע בוויקישיתוף